Laureano Santiso Girón

Laureano Santiso Girón, nado en Santiago de Compostela en 1899 e finado en Madrid o 7 de setembro de 1981, foi un avogado, xornalista, crítico e político galego.

 Traxectoria 
Fixo o bacharelato no Instituto de Santiago de Compostela, que rematou en 1922.El Compostelano, 16-6-1922, p. 1. Traballou como avogado. Masón membro da loxa Libredón. Membro do Partido Radical Socialista, participou no pacto de Lestrobe. Na República foi concelleiro de Compostela, designado deputado provincial polo distrito de Santiago-Padrón, foi correspondente de El Pueblo Gallego en Santiago de Compostela e colaborou en Galicia. Foi nomeado gobernador civil de Salamanca por Portela Valladares o 21 de decembro de 1935, permanecendo no cargo ata o 22 de febreiro de 1936.Gaceta de Madrid, 22-2-1936, p. 1517. Nas eleccións de febreiro de 1936 presentouse na candidatura portelista da Coruña pero non foi elixido. Representou o Partido Republicano de Centro no Comité Central da Autonomía.

Co golpe de Estado do 18 de xullo de 1936 estivo agochado, pero foi localizado pola policía nunha casa da Uceira, na parroquia do Eixo, o 17 de setembro de 1937,El Eco de Santiago, 18-9-1937, p. 3. e foi detido e xulgado en Vigo co resultado de sobresemento provisional. En 1943 foi detido e encarcerado na prisión de Burgos. Abríronlle expediente de responsabilidades políticas.BOE, 30-9-1948, p. 2241-2242. Volveu exercer a avogacía en Compostela a partir de 1949. Finou en Madrid o 7 de setembro de 1981.Necrolóxica en La Voz de Galicia, 15-9-1981, p. 60.
 Vida persoal 

Casou con Consuelo Martínez Lamas, coa que tivo unha filla, Matilde Santiso Martínez.

 Notas 

 Véxase tamén 
 Bibliografía 




 Ligazóns externas 
 Ficha en galegos.info

Categoría:Xornalistas de Santiago de Compostela
Categoría:Concelleiros de Santiago de Compostela
Categoría:Concelleiros de Galicia durante a II República
Categoría:Deputados provinciais da Coruña
Categoría:Gobernadores civís de Salamanca
Categoría:Masóns de Galicia
Categoría:Represaliados polo franquismo
Categoría:Nados en Santiago de Compostela
Categoría:Nados en 1899
Categoría:Finados en 1981